*Tämä artikkeli käsittelee Saudi-Arabian kaupunkia. Nimen muita merkityksiä on lueteltu täsmennyssivulla.*

  

  

  

  

  

  

  

  

  

  

**Medina** (arab. المدينة المنورة‎, *al-Madīna al-Munawwara*; myös al-Madina; al-Madīnah (arab. المدينه‎); al-Madīnat an-Nabī; al-Madīnah al-Munawwarah; Madīnat Rasūl Allāh; Yathrib) on kaupunki Saudi-Arabian Medinan provinssissa, linnuntietä noin 140 kilometriä Punaiseltamereltä koilliseen ja 340 kilometriä Mekasta pohjoiseen.

Nimi
----

Arabiankielinen lyhyt nimi *Madīna* tarkoittaa kaupunkia. Kaupungin pitkä nimi *al-Madīnat an-Nabī* tarkoittaa profeetan (*nabi*) kaupunkia. Virallisella pitkällä nimimuodolla *al-Madīna al-Munawwara* on merkitys ’loistava kaupunki’. Ensimmäinen kirjallinen maininta kaupungista on Koraanin yhdeksännessä eli Katumuksen suurassa. Tässä Koraanin luultavasti nuorimmassa suurassa todetaan, että *"Jotkut teitä ympäröivistä beduiineista ovat teeskentelijöitä samoin kuin jotkut Medinan asukkaista"* sekä: *"Ei Medinan asukkaiden ja sen ympäristön beduiinien sovi jättäytyä jälkeen Jumalan lähettilään lähtiessä taisteluun".*

Kaupungin varhaisempi nimi oli Jathrib.

Historia
--------

Ibn Hishamin 800-luvulla kirjoitetun Muhammed -elämäkerran mukaan profeetta Muhammed pakeni Mekasta Medinaan vuonna 622 *(hidzra)* ja aloitti sieltä käsin sotaretkensä uskottomia vastaan*.*

Nykyään Medinaa pidetään islamin toiseksi pyhimpänä kaupunkina ja se on suosittu pyhiinvaelluskohde. Vain islaminuskoiset saavat tulla kaupunkiin. Siellä sijaitsee Masjid al-Nabawi, profeetan moskeija (koordinaatit 24°28′6.96″N, 39°36′39.6″E) ja ensimmäinen rakennettu moskeija, *Masjid al-Quba*. Lisäksi siellä toimii esimerkiksi Medinan islamilainen yliopisto.

Väkiluku
--------

Kaupungin väkiluku on kehittynyt Saudi-Arabian väestönlaskentojen mukaan seuraavasti: 608 295 (1992), 995 619 (2004) ja 1 183 205 (2010). Vuonna 2010 Medina oli Saudi-Arabian neljänneksi suurin kaupunki Riadin, Jeddan ja Mekan jälkeen.

Liikenne
--------

### Autoliikenne

Medinasta on Mekkaan 421 kilometriä ja Jeddaan 410 kilometriä. Liikenteessä nopeudet ovat kovia ja onnettomuuksia sattuu paljon.

### Rautatie

Mekan ja Medinan yhdistää 450 kilometriä pitkä Haramain-rautatie jolla kulkee suurnopeusjuna. Yhteys avattiin vuonna 2018 ja sen on suunniltu palvelevan 60 miljoonaa matkustajaa vuodessa.

### Lentoliikenne

Medinasta on noin 20 kilometriä Prinssi Mohammad bin Abdulazizin kansainväliselle lentoasemalle.

Medinan ilmasto
---------------

Medinan kesät ovat pitkiä, kuumia ja hiostavia. Talvet ovat lyhyitä, kuivia ja tuulisia. Keskilämpötilat vaihtelevat 12–43 °C välillä ja joskus harvoin lämpötila laskee alle 9 °C:n tai nousee yli 46 °C:n. Kuumakausi kestää noin 4,5 kuukautta. Se alkaa toukokuun puolesta välistä ja jatkuu syys–lokakuun vaihteeseen. Tuolloin ilman keskimääräinen lämpötila on yli 39 °C:n. Viileäkausi alkaa marras–joulukuun vaihteessa ja jatkuu helmikuun loppupuolelle. Tuolloin ilman keskimääräinen lämpötila on alle 28 °C:ta.

Pilvisintä Medinassa noin kymmenen kuukautta. Pilvisin aika alkaa heinäkuu alussa ja loppuu toukokuu puolessa välissä. Tuolloin on päivistä 29 prosenttia pilvisiä tai enimmäkseen pilvisiä mutta 71 prosenttia päivistä on selkeitä tai enimmäkseen selkeitä. Selkein kausi on toukokuun puolesta välistä heinäkuun alkuun. Tuolloin päivistä 91 prosenttia on selkeitä tai enimmäkseen selkeitä.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Medinan ilmastotilastoa**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | tammi | helmi | maalis | huhti | touko | kesä | heinä | elo | syys | loka | marras | joulu |  |  |
| Vrk:n ka. ylin lämpötila (°C) | 25,6 | 28,3 | 32,2 | 36,2 | 40,3 | 42,9 | 42,8 | 43,1 | 42,2 | 37,6 | 31,4 | 26,5 | **ka.** | **35,8** |
| Vrk:n ka. alin lämpötila (°C) | 10,4 | 11,5 | 15 | 17,4 | 22,5 | 26,5 | 26,5 | 27,6 | 25,1 | 20,8 | 15,2 | 11,8 | **ka.** | **19,2** |
| Vrk:n keskilämpötila (°C) | 18 | 19,9 | 23,6 | 26,8 | 31,4 | 34,7 | 34,6 | 35,3 | 33,6 | 29,2 | 23,3 | 19,1 | **ka.** | **27,5** |
|  |
| Sademäärä (mm) | 7 | 1 | 6 | 6 | 4 | 0 | 0 | 0 | 0 | 1 | 11 | 5 | **Σ** | **41** |
|
|
|
|
|
|
|

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Lämpötila | 

25,6|  |
| --- |
| 10,4 |

 | 

28,3|  |
| --- |
| 11,5 |

 | 

32,2|  |
| --- |
| 15 |

 | 

36,2|  |
| --- |
| 17,4 |

 | 

40,3|  |
| --- |
| 22,5 |

 | 

42,9|  |
| --- |
| 26,5 |

 | 

42,8|  |
| --- |
| 26,5 |

 | 

43,1|  |
| --- |
| 27,6 |

 | 

42,2|  |
| --- |
| 25,1 |

 | 

37,6|  |
| --- |
| 20,8 |

 | 

31,4|  |
| --- |
| 15,2 |

 | 

26,5|  |
| --- |
| 11,8 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Sadanta | 7  | 1  | 6  | 6  | 4  | 0  | 0  | 0  | 0  | 1  | 11  | 5  |

**Lähde:**  |

Kuvia
-----

* Profeetan moskeija aamulla.Profeetan moskeija aamulla.
* Profeetan moskeija illalla.Profeetan moskeija illalla.
* Profeetan moskeija yöllä.Profeetan moskeija yöllä.
* Masjid al-Qiblatain moskeija.Masjid al-Qiblatain moskeija.
* Medinan rautatieasema.Medinan rautatieasema.

Katso myös
----------

* Mekka
* Muhammed Koraanissa

Lähteet
-------

1. 1 2 3 4  Medina. Saudi Arabia *Encyclopædia Britannica*. Viitattu 24.7.2015. (englanniksi)
2. 1 2  Thomas Brinkhoff: Al-Madīnah al-Munuwarah (Aineistolähteeksi ilmoitetaan Saudi-Arabian tilastokeskus) citypopulation.de. Viitattu 24.7.2015. (englanniksi)
3. 1 2  Hakulinen, Kerkko: "Medina", *Paikannimet*, s. 346. Helsinki: WSOY, 2006. ISBN 951-0-27676-6.
4. 1 2  *Koraani (Suomentanut Jaakko Hämeen-Anttila)*. Basam Books, 1995.
5. ↑  Ibn Hisham: *Profeetta Muhammadin elämäkerta (suom. Jaakko Hämeen-Anttila)*, s. 145–. Basam Books, 1999.
6. ↑  Haeri, Fadhlalla: *Islam*, s. 23–. Tammi, 1996.
7. ↑  Highway Roads *Ministry of Transportation*. Viitattu 25.2.2020. (englanniksi)
8. ↑  Saudi-Arabia pähkinänkuoressa *Aventura – Matkakohteena Saudi-Arabia*. Viitattu 25.2.2020. (englanniksi)
9. ↑  Saudi Arabia opens high-speed rail linking Islam's holy cities *The Guardian*.  25.9.2018. Viitattu 25.2.2020. (englanniksi)
10. ↑   : Madinah Mohammad Bin Abdulaziz Airport *Centre for Aviation – CAPA*.   . Viitattu 25.2.2020. (englanniksi)
11. 1 2  Average Weather in Medina *Weather Spark*. Viitattu 25.2.2020. (englanniksi)
12. ↑  Medina Climate *Climate-data.org*. Viitattu 25.2.2020. (englanniksi)

Aiheesta muualla
----------------

* Kuvia tai muita tiedostoja aiheesta **Medina** Wikimedia Commonsissa